|  |  |  |
| --- | --- | --- |
|  thyreos**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ****ΚΑΙ ΑΘΛΗΤΙΣΜΟΥ** **ΠΕΡΙΦ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΑΤΤΙΚΗΣ****ΔΙΕΥΘΥΝΣΗ Π.Ε. Δ΄ ΑΘΗΝΑΣ** **2ο Δημοτικό Σχολείο Γλυφάδας**  |  | **Γλυφάδα, 1 /10/2024**Αρ.Πρωτ.:563 |
|  |  |  |
|  |  |
| **ΠΡΟΣ:** | **ΓΟΝΕΙΣ ΚΑΙ ΚΗΔΕΜΟΝΕΣ ΤΩΝ ΜΑΘΗΤΩΝ ΤΟΥ ΣΧΟΛΕΙΟΥ** |
|

|  |  |  |
| --- | --- | --- |
| **Ταχ. Δ/νση** | **:** | Βενιζέλου & Αϊδινίου  |
| **Ταχ. Κώδικας** | **:** | 16675, Γλυφάδα |
| **Τηλ./Fax** | **:** | 210 9626995, 210 9625272 |
| **e-mail** | **:** | mail@2dim-glyfad.att.sch.gr |
| **Πληροφορίες** | **:** | Χανιώτη Μαρουσώ |
|  |  |  |

 |
|  |  |

|  |  |
| --- | --- |
|  |  **«ΠΟΙΟΤΗΤΑ ΣΧΟΛΙΚΟΥ ΧΩΡΟΥ»** |

Αγαπητοί γονείς και κηδεμόνες των μαθητών μας,

Σας ενημερώσουμε για τα οριζόμενα από τις εγκυκλίους σχετικά με την **Ποιότητα Σχολικού Χώρου.**

Σύμφωνα με την Εφημερίδα της Κυβερνήσεως αρ. φύλλου 5387/26-09-2024 «Κανονισμός Σχολικής Μονάδας» και σε συνέχεια της Πράξης Νο 6/17-09-2024 του Συλλόγου Διδασκόντων του 2ου Δ.Σ. Γλυφάδας «Κανονισμός Λειτουργίας Σχολικής Μονάδας», ένας από τους στόχους του σχολείου είναι η καλλιέργεια της αίσθησης της ευθύνης στους/στις μαθητές/ τριες σε ό,τι αφορά την ποιότητα του σχολικού χώρου.

Καθαρά και συντηρημένα κτίρια, αίθουσες, εργαστήρια, παραρτήματα, ο αύλειος χώρος, διαμορφώνουν τον περιβάλλοντα χώρο μέσα στον οποίο είναι δυνατόν να καλλιεργηθεί η ψυχή του/της μαθητή/τριας.

Φθορές, ζημιές και κακή χρήση της περιουσίας του σχολείου αποδυναμώνουν τις εκπαιδευτικές δυνατότητές του και οδηγούν στην αντίληψη της απαξίωσης της δημόσιας περιουσίας.

Στις περιπτώσεις εκείνες, όπου αποδεδειγμένα, Τεύχος B’ 5387/26.09.2024 Εφημερίδα της Κυβερνήσεως 55505, η φθορά/καταστροφή, μερική ή ολική, σχολικών κτιρίων, χώρων και παραρτημάτων αυτών, καθώς και υλικοτεχνικής υποδομής και εξοπλισμού εντός αυτών, αποδίδεται σε συγκεκριμένο/η μαθητή/τρια, ο/η τελευταίος/α ελέγχεται για τη συμπεριφορά αυτή και η δαπάνη αποκατάστασης βαρύνει τον γονέα/κηδεμόνα του/της ή τον/την ίδιο/ίδια, αν είναι ενήλικος/η.

Συγκεκριμένα, η Διεύθυνση της σχολικής μονάδας καλεί τον ίδιο τον/τη μαθητή/τρια που είναι ενήλικος/η ή τον γονέα/κηδεμόνα/ασκούντα την επιμέλεια στον οποίο αποδεδειγμένα αποδίδεται η ζημία και του ζητάει να την αποκαταστήσει, μέσα σε προθεσμία πέντε (5) ημερών. Στην περίπτωση που δηλώσουν ότι δεν προτίθενται να αποκαταστήσουν τη ζημία, τότε η Διεύθυνση της σχολικής μονάδας το γνωστοποιεί στον οικείο Δήμο ή στη Σχολική Επιτροπή, σύμφωνα με τα οριζόμενα στο άρθρο 28 του ν. 5056/2023.

Ο Δήμος ή η Σχολική Επιτροπή οφείλει να ζητήσει και να λάβει τρεις (3) προσφορές για την αποκατάσταση της ζημίας και να διαλέξει την πιο οικονομική, συντάσσοντας προς τούτο σχετικό πρακτικό. Αφού ολοκληρωθούν οι εργασίες στη σχολική μονάδα, τότε ο οικείος Δήμος ή η Σχολική Επιτροπή που επιβαρύνθηκε με τη σχετική δαπάνη καλείται να αποστείλει το αποδεικτικό εξόφλησης είτε στον/στην ενήλικο/η μαθητή/τρια ή στους γονείς/κηδεμόνες του/ της.

 Τους καλεί εντός προθεσμίας πέντε (5) ημερών να καταβάλουν το ποσό σε συγκεκριμένο λογαριασμό του Δήμου ή της Σχολικής Επιτροπής και γνωστοποιώντας τους, ταυτόχρονα, ότι σε περίπτωση μη καταβολής του θα υπάρξει σχετική βεβαίωση οφειλής από την αρμόδια οικονομική υπηρεσία του Δήμου και είσπραξή της, σύμφωνα με τα οριζόμενα στον ν. 4978/2022.

Σε περίπτωση άρνησης, η σχετική δαπάνη βεβαιώνεται και ακολουθεί η διαδικασία είσπραξής της.

Είμαστε πεπεισμένοι ότι τέτοιου είδους ζητήματα ουδέποτε θα προκύψουν στη σχολική μας κοινότητα, της οποίας αποτελούμε μέλη, εφόσον οι μαθητές/τριες χαρακτηρίζονται από ήθος, αγωγή κι έχουν την ενδεδειγμένη καθοδήγηση από την οικογένεια τους.

Μετά τιμής

Η ΔΙΕΥΘΥΝΤΡΙΑ ΤΟΥ ΣΧΟΛΕΙΟΥ

&

Ο ΣΥΛΛΟΓΟΣ ΔΙΔΑΣΚΟΝΤΩΝ